วันที่25ธ.ค. มีเพศสัมพันธ์กับแฟนไม่ได้สวมถุงยางแต่หลั่งนอก หลังจากนั้นประมาณ1ชม. ก็มีรอบ2 ไม่ได้ป้องกันหลั่งนอก ประจำเดือนมาล่าสุดวันที่ 28 พ.ย. มีอาการปวดท้องเหมือนประจำเดือนจะมาแต่ยังไม่มา จะท้องไหมคะ
สวัสดีค่ะ การมีเพศสัมพันธ์โดยใช้วิธีการหลั่งนอกนั้น ถือว่ามีประสิทธิภาพต่ำ โดยจะมีโอกาสตั้งครรภ์ได้ประมาณ 4%-22% และหากผ่านไป 1 ชั่วโมง ได้มีเพศสัมพันธ์อีก อสุจิที่อาจค้างอยู่ในท่อปัสสาวะ ก็อาจออกมากับน้ำหล่อลื่น และทำให้มีโอกาสตั้งครรภ์ได้เพิ่มขึ้นอีกค่ะอย่างไรก็ตาม หากประจำเดือนล่าสุดมา 28 พ.ย. การมีเพศสัมพันธ์ในวันที่ 25 ธ.ค. อาจอยู่ในระยะปลอดภัยก็ได้ ดังนั้น ควรรอประจำเดือนต่อไปก่อน หากประจำเดือนไม่มาภายใน 2 สัปดาห์นับจากที่ได้มีเพศสัมพันธ์ไป จึงค่อยตรวจหาการตั้งครรภ์ดูค่ะ